text: 15-årig dreng efterlyst – politiet frygter ulykke
  13 april 2018 kl. 20.01
  OPDATERET: DRENGEN ER FUNDET I GOD BEHOLD. Politiet beder nu borgerne om hjælp i eftersøgningen af den 15-årige Casper Jonas Møller Sørensen, der sidst blev set for en uge siden.
  
  Sydøstjyllands Politi offentliggører nu billeder af den 15-årige Casper Jonas Møller Sørensen. 
  Drengen blev sidst set i Jelling lørdag den 7. april, men siden den 11. april har hans pårørende ikke hørt fra ham. Derfor frygter politiet nu, at der kan være sket en ulykke.
  Casper Jonas Møller Sørensen beskrives som:
  165-170 centimeter høj og spinkel af bygning.Sidst, han blev set, var han iført sort langærmet t-shirt af mærket Hugo Boss, blå jeans af mærket Cargo og sorte Nike Air kondisko.
  Politiet kan kontaktes på 114
  
  